Discussió:Peníscola

message: Encara que no s'ha aprovat oficialment, s'està tramitant la denominació bilingüe del municipi Peníscola/Peñíscola. Per això ja l'he ficada en aquest article.--Felivet (discussió) 11:34, 21 ago 2008 (CEST)

message: En català no fora Penyíscola? Peníscola no em sona gens.
replies: text: En català és efectivament Peníscola, com podeu comprovar a tots els nomenclators i Onomasticon Cataloniae. La raó etimològica és que el nom deriva del mot llatí peninsula, i no de pina (penya). Així ho trobem en totes les citacions històriques, així com en la denominació popular fins abans del franquisme, quan tothom a la ciutat deia Paniscola.--Poaig (disc.) 00:55, 3 juny 2009 (CEST)

text: Efectivament és Peníscola, i no Penyíscola. Les raons les pots trobar a la secció Topònim de l'article, amb citacions històriques. Salutacions. --Túria (disc.) 18:22, 5 juny 2009 (CEST)
thread_title:  Denominació 

message: És més que discutible l'existència d'aquesta comarca o més bé subcomarca, i encara més la seua historicitat. En les catalogacions de comarques del País Valencià la denominació majoritaria per aquesta zona és Maestrat o Baix Maestrat. En cas de que que s'acceptés, el terme de Peníscola és en un 70% muntanyós i abrupte, amb cims de fins els 700 m, és per tant un tant contradictoria la seua pertanyença a una comarca que s'anomena "Plans". Proposo la modificació.
replies: text: Anem a veure, la comarca dels Plans de Vinaròs és una comarca històrica natural que apareix referenciada en la comarcalització que Emili Beüt va fer el 1934. Igual que la Tinença de Benifassà, que és una comarca històrica i natural tot i que ara no existeix administrativament parlant (la seua població és d'uns 600 hab.). La referència a la comarca dels Plans de Vinaròs està justificada, encara que hui dia no siga emprada des de cap administració, puix és emprat per a designar la comarca històrica i natural del municipi (situat en el pla, els nuclis que estan situats a la Serra d'Irta no existien en 1934 i són de construcció actual). --Túria (disc.) 01:22, 4 set 2009 (CEST)
És raonable la justificació de la referència de Beüt (1934), pero aquesta denominació de "Plans de Vinaròs", a més de no ser utilitzada per cap administració,tampoc ho ha segut popularment ni històrica. Cas molt diferent és la Tinença de Benifassà, denominació amb una antiguitat del segle XIII o XIV, o el terme Maestrat de Montesa, des de el segle XIV. Al meu entendre utilitzar "Plans de Vinaròs" és una excentricitat que no atén a cap raó històrica, administrativa ni popular, per tant, deuria excloure's. És fals que no existisin nuclis de població abans de 1934 a la Serra d'Irta. Trobem els poblats ibers del Poaig, o el poblat medieval d'Irta (al paratge del Clot de Maig), acualment abandonats i dins del terme de Peníscola, que com abans es menciona és quasi totalment muntanyós. A més a la Serra d'Irta es trobava el poblat morisc de Xivert, al terme d'Alcalà, abandonat al 1609, i vinculats a la Serra, els actuals municipis de Alcalà de Xivert, Santa Magdalena de Polpis i el nucli d'Alcossebre. La denominació més correcta per aquesta zona és Baix Maestrat o Maestrat, ademés de ser l'oficial.
thread_title:  Comarca dels Plans de Vinaròs